CELEX: 32013D0663
Language: lt
Date: 1384387200000
Title: 2013/663/ES: 2013 m. lapkričio 14 d. Komisijos įgyvendinimo sprendimas dėl pavadinimo, įtraukto į saugomų kilmės vietos nuorodų ir saugomų geografinių nuorodų registrą, numatytą Europos Parlamento ir Tarybos reglamente (ES) Nr. 1151/2012, panaikinimo paraiškos atmetimo [ Kołocz śląski/kołacz śląski (SGN)] (pranešta dokumentu Nr. C(2013) 7626)

16.11.2013   
            
            
               LT
            
            
               Europos Sąjungos oficialusis leidinys
            
            
               L 306/40
            
         KOMISIJOS ĮGYVENDINIMO SPRENDIMAS
   2013 m. lapkričio 14 d.
   dėl pavadinimo, įtraukto į saugomų kilmės vietos nuorodų ir saugomų geografinių nuorodų registrą, numatytą Europos Parlamento ir Tarybos reglamente (ES) Nr. 1151/2012, panaikinimo paraiškos atmetimo [Kołocz śląski/kołacz śląski (SGN)]
   (pranešta dokumentu Nr. C(2013) 7626)
   (Tik tekstas vokiečių kalba yra autentiškas)
   (2013/663/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 54 straipsnio 1 dalį,
   kadangi:
   
               (1)
            
            
               Reglamento (ES) Nr. 1151/2012 54 straipsnio 1 dalies pirmoje pastraipoje numatyta, kad be parduodamo produkto gamintojų paraiškos Komisija gali panaikinti saugomos geografinės nuorodos registraciją, jeigu neužtikrinama atitiktis specifikacijos sąlygoms arba jei produktas bent septynerius metus neteikiamas rinkai;
            
         
               (2)
            
            
               Komisija išnagrinėjo 2013 m. vasario 15 d. Vokietijos pateiktą ir 2013 m. vasario 18 d. gautą saugomos geografinės nuorodos Kołocz śląski/kołacz śląski panaikinimo paraišką;
            
         
               (3)
            
            
               ši paraiška neatitinka nė vieno iš dviejų atvejų, minimų Reglamento (ES) Nr. 1151/2012 54 straipsnio 1 dalies pirmoje pastraipoje, todėl neatitinka tame straipsnyje numatytų sąlygų;
            
         
               (4)
            
            
               į tai atsižvelgiant, Vokietijos pateiktą saugomos geografinės nuorodos Kołocz śląski/kołacz śląski panaikinimo paraišką reikėtų atmesti;
            
         
               (5)
            
            
               šiame sprendime numatyta priemonė atitinka Žemės ūkio produktų kokybės politikos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Saugomos geografinės nuorodos Kołocz śląski/kołacz śląski panaikinimo paraiška atmetama.
   2 straipsnis
   Šis sprendimas skirtas Vokietijos Federacinei Respublikai.
   
      Priimta Briuselyje 2013 m. lapkričio 14 d.
      
         
            Komisijos vardu
         
         Dacian CIOLOȘ
         
            Komisijos narys
         
      
   
   
      (1)  OL L 343, 2012 12 14, p. 1.